ভারতীয় সঙ্গীতের জগৎটি গঠিত হয়েছে ধ্রুপদি ও আঞ্চলিক সংগীত ধারার সংমিশ্রণে। ভারতীয় শাস্ত্রীয় সঙ্গীত দুটি ধারায় বিভক্ত – উত্তর ভারতের হিন্দুস্তানি শাস্ত্রীয় সঙ্গীত এবং দক্ষিণ ভারতের কর্ণাটিক সংগীত। এই দুই প্রধান সংগীত ধারা থেকে আবার উৎসারিত হয়েছে অনেক উপধারা। আঞ্চলিক জনপ্রিয় সঙ্গীতের মধ্যে উল্লেখযোগ্য রবীন্দ্র সংগীত, হিন্দি ফিল্মি গান ও ইন্ডি-পপ এবং বাউল ও অন্যান্য বিভিন্ন প্রকার লোকসংগীত।

ভারতীয় নৃত্যকলাও “লোক” ও “ধ্রুপদী”—এই দুই প্রধান ভাগে বিভক্ত। ভারতের বিখ্যাত লোকনৃত্যগুলি হল পাঞ্জাবের "ভাংড়া", অসমের "বিহু নৃত্য", পশ্চিমবঙ্গের "ছৌ নাচ" এবং রাজস্থানের "ঘুমার"। ভারতের সঙ্গীত নাটক অকাদেমি দেশের আটটি নৃত্যকলাকে "ধ্রুপদি ভারতীয় নৃত্য" আখ্যা দিয়েছে। এগুলি হল তামিলনাড়ুর "ভরতনট্যম", উত্তর প্রদেশের "কত্থক", কেরলের "কথাকলি" ও "মোহিনীআট্টম", অন্ধ্রপ্রদেশের "কুচিপুডি", মণিপুরের "মণিপুরি", ওডিশার "ওডিশি" এবং অসমের "সত্রিয়" নাচ। এই নৃত্যশৈলীগুলি বর্ণনাত্মক ও পৌরাণিক ঘটনাকেন্দ্রিক।

জলবায়ু
সংস্কৃতি
প্রারম্ভিক আধুনিক ভারত
পরিবেশন শিল্পকলা